Dnes je krásny slnečný deň. Vstal som s myšlienkou isť na výlet. Sadám do auta spolu s druhou polovičkou s úsmevom na tvári . Máme za sebou 3 km a ja sa cítim ako na Tankodrome. Po ďalšom kilometri ma zastavuje Polícia ....
Policajt pristúpi bližšie , nepozdraví iba sa rovno spýta : Kam idete a odkiaľ ? Provokačne pozdravím a odpovedám : Sme hádam v slobodnom štáte , môžem isť kde chcem?! A to som nemal robiť. Ego policajta sa ozvalo a tak začalo malé peklo.
Viete prečo sme Vás zastavili ?
No neviem , vyzerám ako nejaké médium ?
Pán je doktor alebo niečo podobné ? pýta sa policajt ďalej .
Nie, nie som doktor , ako ste na to prišli ?
Mladý pán veď Vy ste spomenuli nejaké medícium !! Odpovedá podráždene .
Hneď som pochopil že to bude na dlhšiu debatu. Druhý policajt len s nezáujmom sedí v aute. Policajt pri aute siahajúci tak asi po kľučku s prísnym pohľadom a ráznym hlasom pokračuje v inteligentnej debate :
Takže Vy naozaj neviete prečo sme Vás zastavili ?
Nie neviem . Mohol by mi to pán kapitán povedať ? Pýtam sa s úsmevom na tvári .
Nemohol , náš pán kapitán je na stanici a kvôli Vám sem nepríde !!
A mohli by ste mi to povedať Vy , prosím ?! upravujem otázku pre príslušníka polície , kedysi VB ( verejná bezpečnosť )
Pán vodič odpovedzte mi na otázku : Prečo ste po ceste jazdili cik cak ? Podrobíme Vás skúškou na alkohol.
Konečne som pochopil prečo ma zastavili. Kto pozná cestu z Prievidze do Trenčína je mu jasné prečo som sa vyhýbal niektorým dieram a nástrahám vozovky . Je to lacnejšie ako nové rameno riadenia . So skúškou som súhlasil a dopadla negatívne . Ako odpoveď na otázku policajta som použil starší vtip .
Pán policajt kedysi ste zastavovali vodičov ktorý chodili po ceste cik cak s podozrením na alkohol , no a dnes by ste mali zastavovať vodičov ktorý idú priamo , pretože práve tí musia byť na mol keď sa ani jednej diere nevyhnú.
Aaa pán je humorista ! podráždene reaguje policajt.
Potom si už len pamätám ako nám skontroloval pán policajt ešte aj fungovanie smerových svetiel, lekárničku , rezervu , papiere , náhradné žiarovky ..... Spravil nám technickú kontrolu vozidla akú nerobia ani na STK .
Asi po hodine nás pustil so slovami : Prajem Vám šťastnú cestu a pekný deň .
Poďakoval som a odišiel s miesta činu .
S toho vyplýva ponaučenie : Nedráždi hada bosou nohou !!!